У цэнтры вёскі стаіць звычайны дом, але колькі кветак вакол яго! Толькі падзівіцца. Безліч часу, фантазіі, сіл укладзена ў гэты вясковы міні-батанічны сад. І ўсё гэта зроблена рукамі Марыі Міхайлаўны Бенедыка. А сярод гэтай прыгажосці ўтульна размясціліся звяркі, змайстраваныя з падручных матэрыялаў. Калі хто з вас заедзе ў Дудкі, не палянуйцеся, зайдзіце палюбавацца. А вось муж Марыі Міхайлаўны – майстар-сталяр адмысловы. Калі трэба камусьці замяніць вокны ці змайстраваць новыя дзверы, кажуць: “Ідзі да Вані Бенедыка”. Ён ніколі нікому не адмовіў. І заўсёды ветлівы, з усмешкай, з гумарам.